હવે ચારે બાજુ બધા જે વાત કરે છે, ભગવાનો એને સાંભળે છે. મને પણ થયું મારે પણ આ લાઇન લેવી હોય તો એકાદ ભગવાનનું નામ લેવું. તો આમાં “ઓપિનિયન”માં તમને એક પ્રકારે વિશ્વરૂપનો સાક્ષાત્કાર થાય છે. જે સાક્ષાત્કાર મહાભારતકારે બે લાયક માણસોને કરાવ્યો છે, મહાભારતકાર અને ભાગવતકાર. એક વાર જશોદા મૈયાને કરાવ્યો છે, બાલકૃષ્ણના મોંમાં માટીનો લોંદો છે, વિકસિતે શિશુમુખે. મોં ખૂલી જાય ત્યારે અંદર ઈશ્વર. અને પછી આ કૃષ્ણે, મહાભારતના યુદ્ધ વખતે, અર્જુનને કરાવ્યું છે, વિશ્વરૂપ દર્શન. તો હું અને તમે, તમારી ને મારી, ઉદ્રેક, ઉન્મેષ, ઉરબોલ, ઉચાટ, જે જે આ બધું, એને આને જાગતિક સમસ્યાઓ, જાગતિક પરિવર્તન અને જાગતિક પ્રશ્નો જોડે સાંકળીએ અને જોતાં શીખીએ, એવી ઘણી સામગ્રી “ઓપિનિયન”ની છે.